open-index/open-wikipedia-markdown huggingface dataset:
Esquiva Falcão Florentino

**Esquiva Falcão Florentino** (s. 12. joulukuuta 1989 Vitória, Espírito Santo) on brasilialainen ammattilaisnyrkkeilijä, entinen amatöörinyrkkeilijä ja olympiamitalisti. 171 senttimetriä pitkä ja 75 kilogrammaa painava Falcão on kilpaillut keskisarjassa, ylemmässä keskisarjassa, välisarjassa ja nykyisessä sarjassaan ylemmässä välisarjassa.

## Ura
Falcão voitti olympiahopeaa keskisarjasta vuoden 2012 kesäolympialaisista Lontoosta. Hän hävisi finaalissa Japanin Ryōta Muratalle. Amatöörien MM-kilpailuista Falcão saavutti pronssia keskisarjasta vuodelta 2011 ja Etelä-Amerikan kisoista pronssia vuodelta 2010 välisarjasta.

Falcão siirtyi ammattilaiseksi vuonna 2014. Hän voitti ensimmäisessä ottelussaan Yhdysvaltain Joshua Robertsonin teknisellä tyrmäyksellä. Hän on voittanut jokaisen kuudesta ammattilaisottelustaan. Voitoista neljä on tullut tyrmäyksellä. 

## Muuta
Falcãon isoveli Yamaguchi Falcão on myös olympiamitalisti ja ammattilaisnyrkkeilijä. Hän kilpailee raskaassa keskisarjassa.

## Lähteet
Alexandrine Armfelt

**Alexandrine Armfelt** (vuodesta 1895 **Aleksandra Vladimirovna Železnova**, ; 16. syyskuuta 1866 Turku – 6. maaliskuuta 1933 Leningrad) oli suomalais-venäläinen säveltäjä, aatelisarvoltaan kreivitär. Hän oli Gustav Mauritz Armfeltin pojanpojantytär.

Alexandrine Armfelt syntyi Turussa mutta vietti nuoruutensa Pietarissa, jossa hänen isänsä Mauritz Wladimir Armfelt (1827–1888) työskenteli hovissa. Alexandrine Armfelt opiskeli musiikkia Pietarin konservatoriossa sekä sävellystä Anton Rubinšteinin johdolla. Hänen ensimmäinen sävellyksensä julkaistiin vuonna 1894.

Alexandrine Armfelt avioitui vuonna 1895 uralilaistaustaisen kasakan Vladimir Železnovin kanssa. Vaimo matkusti miehensä mukana komennukselle Uralskin oblastiin vuosiksi 1896–1897 ja kiinnostui kansamusiikista. Puolisot kokosivat kansanmusiikkia ja julkaisivat vuonna 1899 kokoelman *Пѣсни уральских казаков*.

Armfeltin tuotteliain kausi sijoittui vuosiin 1903–1914, jolloin hän sävelsi romansseja sellolle, viululle ja pianolle. Koska hän oli naissäveltäjä, häneltä ei tilattu suurimuotoisia teoksia, ja hänen tuotantonsa edustaa salonkimusiikkia. Osa hänen sävellyksistään on kadonnut.

Alexandrine Armfeltin avioliitto päättyi eroon vuonna 1912. Ensimmäisen maailmansodan ja Venäjän vallankumouksen aikana hän menetti entisen aviomiehensä ja poikansa. Vuoden 1917 jälkeen hän säesti elokuvia ja antoi pianonsoitonopetusta Leningradissa.

## Lähteet
* 
* 

## Aiheesta muualla
* Rukopolev, Vsevolod & Öhrström, Eva: Alexandra Zheleznova-Armfelt: Rysk tonsättarinna med rötter i Sverige.  *STM* 1993:1, s. 63–82.
Joel González

**Joel González Bonilla** (s. 30. syyskuuta 1989 Figueres, Girona, Katalonia) on espanjalainen taekwondoin ja olympiavoittaja. 185 senttimetriä pitkä González saavutti kaikkiaan kymmenen aikuisten arvokilpailumitalia 58–68 kg:n sarjoissa.

González saavutti olympiakultaa 58-kiloisista vuoden 2012 kesäolympialaisista Lontoosta. Hän voitti finaalissa Etelä-Korean Lee Dae-hoonin. Vuoden 2016 kesäolympialaisista Rio de Janeirosta González saavutti pronssia 68-kiloisista. MM-kilpailuista González on saavuttanut kaksi kultamitalia, vuosilta 2009 ja 2011, 58-kiloisista. Hän sai lisäksi MM-hopeaa 63&nbsp;kg:n sarjassa 2015. EM-kilpailuista hänellä on niin ikään kaksi kultamitalia 58-kiloisista, vuosilta 2010 ja 2012 sekä pronssia 63&nbsp;kg:n sarjassa 2016. Euroopan kisoissa 2015 hän sai pronssia 68-kiloisissa. Opiskelijoiden maailmanmestaruuden hän voitti 58&nbsp;kg:n painoluokassa 2008 ja 2010, nuorten Euroopan-mestaruuden 2009.

Vuoden 2015 kesäuniversiadeista Gwangjusta González saavutti pronssia 68-kiloisista. Vuonna 2012 hänet valittiin Espanjan vuoden urheilijaksi.

## Lähteet
Edward Kitsis

**Edward Lawrence Kitsis** (s. 4. helmikuuta 1971 Minnesota, Yhdysvallat) on yhdysvaltalainen käsikirjoittaja ja tuottaja. Hän on työskennellyt televisiosarjoissa *[[Lost]]* (2004–2010) ja *[[Olipa kerran (televisiosarja)|Olipa kerran]]* (2011–) ja käsikirjoittanut kaikki jaksonsa Adam Horowitzin kanssa.

## Aiheesta muualla

*
Kaiku Helsinki

**Kaiku Helsinki Oy** on vuonna 2012 perustettu strategiseen viestintään ja valmennuksiin erikoistunut viestintätoimisto.  Kaiku Helsinki on yksi Suomen suurimmista viestintätoimistoista.

Kaiku Helsinki tarjoaa asiakkailleen viestinnän strategista konsultointia ja ulkoistettua toteutusta. Yrityksen palvelualueita ovat PR, vaikuttajaviestintä, sosiaalinen media sekä viestinnän valmennukset.

Keväällä 2021 Kaiku Helsinki osti Cocomms-viestintätoimiston, minkä jälkeen se työllistää noin 50 henkilöä.

## Lähteet

## Aiheesta muualla
* Kaiku Helsingin verkkosivut
Sebastián Crismanich

**Sebastián Eduardo Crismanich** (s. 30. lokakuuta 1986 Corrientes) on argentiinalainen taekwondoin ja olympiavoittaja. 183 senttimetriä pitkä ja 80 kilogrammaa painava Crismanich kilpailee 80-kiloisten sarjassa.

## Ura
Crismanich voitti olympiakultaa 80-kiloisista vuoden 2012 kesäolympialaisista Lontoosta. Hänestä tuli ensimmäinen argentiinalainen yksilölajien olympiavoittaja sitten Delfo Cabreran ja vuoden 1948 kilpailuiden maratonin. Mitali oli myös Argentiinan historian ensimmäinen taekwondossa. Crismanich saavutti kultaa 80-kiloisista myös Pan-Amerikan kisoista 2011 Guadalajarasta. Pan-Amerikan-mestaruuskilpailuissa hän on saanut kultaa 72-kiloisissa 2006 ja 78-kiloisissa 2008 sekä pronssia 80-kiloisissa 2014.

## Muuta
Myös Crismanichin isoveli Mauro Crismanich on taekwondoin ja MM-mitalisti 58-kiloisista. Crismanichin perhe on muuttanut Argentiinaan Kroatiasta ().

## Lähteet
Afrodite Uranian temppeli

**Afrodite Uranian temppeli** (myös *Afrodite Ouranian temppeli*) oli antiikin aikainen kreikkalainen temppeli, joka sijaitsi Ateenan Agoralla. Se oli omistettu Afrodite Uranialle eli ”Taivaalliselle Afroditelle”. Temppeli rakennettiin hellenistisellä ajalla noin vuonna 250 eaa.

Temppelin sijaintipaikaksi on ehdotettu Kolonos Agoraioksen kukkulan pohjoisrinnettä Hefaistoksen temppelin pohjoispuolella ja Kuninkaallisen stoan länsipuolella. Paikan identifiointi perustuu alueelta löydettyyn ulkoilmapyhäkköön, jossa on Afrodite Hegemonelle, Ateenan kansalle (*demos*) ja khariiteille omistettu alttari. Afroditen temppeliksi on oletettu sen eteläpuolella kukkulan rinteessä sijaitseva suorakulmainen rakennus. Se koostui pienestä cellasta, jonka edessä pohjoisen puolella oli *pronaos* ja kaksi pylvästä.

Paikkaa ei kuitenkaan ole merkitty Afroditen temppeliksi kaikkiin Agoran alueen karttoihin. Joissakin kartoissa paikalle on merkitty ylos kukkulalle johtavat portaat ja sen viereen löydetty pyhäkkö nimellä Demoksen ja khariittien pyhäkkö. Eräät tutkijat ovat tulkinneet Stoa poikilen länsipuolella sijaitsevan alttarin Afroditen alttariksi. Tällöin Afroditen temppeli olisikin sijainnut mahdollisesti siitä länteen.

## Lähteet
Adam Horowitz

**Adam Horowitz** (s. 4. joulukuuta 1971) on yhdysvaltalainen käsikirjoittaja ja tuottaja. Hänet tunnetaan parhaiten työstään televisiosarjoissa *[[Felicity]]* (1998–2002), *Lost* (2004–2010) ja *[[Olipa kerran (televisiosarja)|Olipa kerran]]* (2011–). Hän työskentelee usein Edward Kitsisin kanssa.

## Aiheesta muualla
*
Athene Arkhegetiin portti

**Athene Arkhegetiin portti** eli **Läntinen propylon** on Ateenan antiikin aikaisen Roomalaisen agoran länsiportti.

Portti rakennettiin Roomalaisen agoran rakentamisen yhteydessä noin vuonna 11–9 eaa. Sen rahoitus tuli Julius Caesarilta ja myöhemmin keisari Augustukselta. Portti omistettiin Athene Arkhegetiille eli Athene ”Johtajalle” tai ”Perustajalle”, Ateenan suojelijalle. Portti on tehty Pentelikon-vuoren valkoisesta marmorista ja siinä on neljä doorilaista pylvästä.

Nykyisinkin portti toimii Roomalaisen agoran arkeologisen alueen sisäänkäyntinä. Portti on alueen toiseksi parhaiten säilynyt rakennus Tuulten tornin jälkeen. Agoran itäpäässä oli antiikin aikana toinen portti, Itäinen propylon.

## Lähteet

## Aiheesta muualla
Roomalainen kylpylä (Ateena)

**Roomalainen kylpylä** on roomalaisaikaisten termien arkeologinen kohde, joka sijaitsee Vasilíssis Amalías -valtakadun varrella Kansallispuutarhan laidalla Ateenan keskustassa.

Kylpylä rakennettiin 200-luvun lopulla herulien hyökkäyksen jälkeen, ja se oli käytössä ainakin 500-luvulle saakka. Sama alue oli ollut geometrisella kaudella hautausmaana. Myöhemmin se sijaitsi kaupunginmuriin ulkopuolella ja oli merkittävä paikka moneille kulteille. Hadrianuksen aikana 100-luvulla, kun läheinen Olympoksen Zeuksen temppeli ja Hadrianuksen kaari valmistuivat, alueesta tuli osa varsinaista kaupunkia. Tuolloin sinne rakennettiin lukuisia pyhäkköjä, yksityistaloja ja kylpylöitä.

Kylpylän rauniot löydettiin 1990-luvulla Ateenan metron Linjan 2 rakennustöiden yhteydessä. Arkeologinen kohde on katettu ja ollut nähtävissä vuodesta 2004 lähtien.

Toinen roomalaisen kylpylän arkeologinen kohde sijaitsee hieman etelämpänä heti Olympoksen Zeuksen temppelin pohjoispuolella.

## Lähteet

## Aiheesta muualla
Zeus Agoraioksen alttari

**Zeus Agoraioksen alttari** oli Ateenan antiikin aikaisella Agoralla sijainnut alttari, joka oli omistettu Zeus Agoraiokselle eli Agoran Zeukselle.

Alttari rakennettiin alun perin 300-luvulla eaa., mahdollisesti noin vuonna 340 eaa. Tuolloin se sijaitsi kuitenkin jossakin muualla Attikan alueella. Alttari siirrettiin Agoralle keisari Augustuksen aikana ajanlaskun alun tienoilla samoin kuin muun muassa läheinen Areen temppeli. Alttarin alkuperäiseksi paikaksi on ehdotettu Pnyks-kukkulaa, joka oli aiemmin ekklesian eli Ateenan kansankokouksen kokoontumispaikka, mutta josta kansankokous siirtyi toimimaan Dionysoksen teatterille samoihin aikoihin kun alttari siirrettiin. Tällöin alttari olisi mahdollisesti omistettu Zeukselle tämän ominaisuudessa poliittisen toiminnan ja julkisen puheen suojelijana.

Agoralla alttari sijaitsi sen länsiosassa Metroonin edessä aivan Eponyymien heerosten muistomerkin vieressä. Alttari oli ensimmäisiä kohteita, jotka löytyivät, kun American School of Classical Studies at Athens eli Yhdysvaltain arkeologinen instituutti Ateenassa aloitti kaivauksensa Agoran alueella vuonna 1931.

Alttarin pohjan pituus oli 9 metriä ja leveys 5,5 metriä. Sen neliaskelmainen porrastus oli tehty Pentelikon-vuoren valkoisesta marmorista. Alttarista on säilynyt useita osia, varsinkin sen alaosan porrastusta alttarin luoteislaidalla.

## Lähteet

## Aiheesta muualla
Zeus Fratrioksen ja Athene Fratrian temppeli

**Zeus Fratrioksen ja Athene Fratrian temppeli** oli antiikin aikainen kreikkalainen temppeli, joka sijaitsi Ateenan antiikin aikaisen Agoran länsilaidalla. Se oli omistettu Zeukselle ja Athenelle.

Temppeli rakennettiin noin vuonna 350–338 eaa. Temppelirakennus oli pienikokoinen ja sijaitsi Zeuksen stoan ja Apollon Patrooksen temppelin välissä. Se oli tehty kalkkikivestä ja sen pituus oli noin 5,2 metriä ja noin leveys 3,7 metriä. Temppeli koostui pelkästään cellasta ja sen edessä olleesta alttarista. Temppeli oli yhdistetty Apollon Patrooksen temppeliin rakennusten välissä olleen pienen muurin välityksellä.

100-luvulla eaa. temppelin eteen lisättiin pieni ovisyvennys. Temppelistä on säilynyt lähinnä osia sen perustuksista.

## Lähteet

## Aiheesta muualla
Pantainoksen kirjasto

**Pantainoksen kirjasto** oli kirjasto, joka rakennettiin Ateenan antiikin aikaisen Agoran kaakkoisosaan roomalaisella kaudella.

## Historia

Kirjasto rakennettiin keisari Trajanuksen aikana noin vuonna 98–102 jaa. Sen rakennutti ja kustansi Titus Flavius Pantainos. Kirjasto oli omistettu Athene Arkhegetiille, Trajanukselle sekä Ateenan kansalle. Kirjaston rakentaminen liittyi siihen, että Ateena oli 100-luvulla Rooman valtakunnan merkittävin koulukaupunki. Pantainos oli filosofin poika ja piti itseään ”filosofisten muusien pappina”. Rakennuksessa on saattanut toimia kirjaston lisäksi jonkinlainen filosofinen koulu. Lisäksi rakennus toimi liiketilana ja mahdollisesti myös Trajanuksen keisarikultin käytössä.

Kirjasto oli käytössä vuoteen 267, jolloin se tuhoutui heruleiden hyökkäyksessä. Myöhemmin se rakennettiin osaksi peristyylirakennusta. Rakennuksen ensimmäiset arkeologiset löydöt tehtiin vuonna 1933. Suuri osa siitä kaivettiin vuonna 1935 ja itäosa vuonna 1971.

## Rakennus

Kirjasto sijaitsi Agoran läpi kulkeneen Panathenaia-juhlan tien varrella sen itäpuolella. Rakennus edusti joonialaista tyyliä ja sen pohjois- ja länsipuolen julkisivujen puolella oli joonialaisia pylväitä. Kirjaston ydinosa koostui suorakulmion muotoisesta rakennuksesta, jonka koko oli noin 15 × 15 metriä. Se vieressä oli pylväikköpiha, jonka koko oli noin 20 × 13,5 metriä. Pihaa ympäröi kolme stoaa. Niiden pylväikköjen takana oli liikehuoneita ja käsityöläisten tiloja, jotka eivät liittyneet suoraan kirjaston toimintaan.

Kirjastosta on säilynyt sen perustuksia ja seinien osia. Rakennus on tunnistettu sen kaivauksissa löytyneen omistuspiirtokirjoituksen avulla. Toisessa piirtokirjoituksessa on säilynyt kirjaston säännöt: kirjasto oli auki ensimmäisestä tunnista kuudenteen, ja kirjoja kiellettiin viemästä pois rakennuksesta. Rakennuksen itäosa on myöhäisroomalaisen kaupunginmuurin alla.

Kirjaston pohjoispuolella sijaitsi Attaloksen stoa. Rakennusten välistä kulki itään päin Roomalaiselle agoralle johtanut tie. Kirjaston eteläpuolella sijaitsi Kaakkoisstoa.

## Lähteet
MERN3336 – A Mirror to the Marble-Coated Solar System

__NOTOC__
**MERN3336 – A Mirror to the Marble-Coated Solar System** on vuonna 2000 ilmestynyt Moon Fog Prophetin kolmas studioalbumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Muusikot
* Mika Rättö – laulu, kosketinsoittimet
* Teemu Majaluoma – kitara, laulu
* Mikko I. Elo – basso
* Veli Nuorsaari – rummut

## Lähteet
*MOON FOG PROPHET: MERN3336 - A MIRROR TO THE MARBLE-COATED SOLAR SYSTEM Finnmusic.
Kukin kaappiaan selässään kantaa

__NOTOC__
**Kukin kaappiaan selässään kantaa** on vuonna 2001 ilmestynyt Kuusumun Profeetan neljäs studioalbumi, joka on yhtyeen ensimmäinen suomenkielinen julkaisu. Folkvaikutteinen levy eroaa myös musiikillisesti yhtyeen aikaisemmin Moon Fog Prophet -nimellä tekemästä progressiivista ja psykedeelistä rockia edustavasta materiaalista. Albumi sai kriitikoilta myönteisen vastaanoton, ja sitä verrattiin jopa Pekka Strengin klassisiin 1970-luvun levyihin.

Sähkö Recordings julkaisi albumin vinyylinä vuonna 2002. Vinyyliversiossa on kuitenkin mukana vain kuusi kappaletta.

## Kappaleet
### CD
# 
# 
# 
# 
# 
# 
# 
# 
# 

### Vinyyli
;A-puoli
# 
# 
# 
;B-puoli
# 
# 
# 

## Muusikot
* Mika Rättö – laulu, kosketinsoittimet
* Teemu Majaluoma – kitara, laulu
* Mikko I. Elo – basso
* Veli Nuorsaari – rummut

## Lähteet
*KUUSUMUN PROFEETTA: KUKIN KAAPPIAAN SELÄSSÄÄN KANTAA Finnmusic.

### Viitteet
Ösmo

**Ösmo** on taajama Nynäshamnin kunnassa Ruotsissa. Siellä sijaitsee kirkko ja Tukholman paikallisjunaradan varrella oleva asema. 

## Historia

Junanrata valmistui vuonna 1901 ja seuraavina vuosina alueelle kasvoi pieni yhdyskunta. Vuonna 1901 valmistunut asemarakennus edustaa kansallisromanttista tyyliä ja on hyvin säilynyt. Ensimmäiseksi rakennettiin alue aseman itäpuolella ja siellä talot ovat enimmäkseen yksinkertaisia puuhuviloita. Aseman länsipuolella huvilat ovat jonkin verran nuorempia, pääosin 1910- ja 1920-luvuilta. 1960- ja 1970-luvuilla Ösmoon on rakennettu paljon huviloita ja rivitaloja. Taajama on kasvanut merkittävästi viime vuosikymmenten aikana. 

## Lähteet
* Stockholms läns museum: Ösmo samhälle
Palokan kirkko

**Palokan lähikirkko** on Jyväskylän Palokassa  sijaitseva Antti Eskelisen suunnittelema 1978 valmistunut kirkko, jonka yhteydessä on myös seurakuntakeskus. Kirkon 12-äänikertaiset urut valmisti Kangasalan urkutehdas 1978, samalta vuodelta olivat kirkon alkuperäiset kellot. Kirkkoa uudistettiin ja laajennettiin 1999 oululaisen arkkitehtuurikilpailun voittaneen Jorma Tepon arkkitehtitoimiston suunnitelman pohjalta. Kellotornia korotettiin, tornin kolme uutta kelloa soittavat virren 200 sävelmää *Oi kuinka ihana on huonees Jumala*. Kirkkosalia laajennettiin vinosuuntaisella vanhaa salia korkeammalla uudisosalla, joka on verhoiltu vaalealla eikä punaisella tiilellä kuten vanha osa. Istumapaikkojen määrä nousi 350:een. Salin yhteyteen rakennettiin erityinen lasiseinäinen lasten tila. Myös rakennuksen alakerran kerho- ja toimistotilat peruskorjattiin ja alakertaan tehtiin lapsille oma sisäänkäynti ja eteinen.  Kirkkotekstiilit Palokan kirkkoon on suunnitellut Aino Kajaniemi, joka valittiin vuoden tekstiilitaiteilijaksi 2010.

## Lähteet
Hyrylän vesitorni

**Hyrylän vesitorni** on Tuusulan keskustaan Hyrylään vuonna 2007 rakennettu vesitorni. Sen vesitilavuus on 800&nbsp;m³. Vesitornin korkeus on 42 metriä ja sen vesisäiliöosa on päällystetty keraamisella tiilenpunaisella lankulla.

Uusi vesitorni korvasi vanhan heikkokuntoisen Hyrylän vesitornin, joka lisäksi sijaitsi nykyiseen vesijohtoverkostoon nähden epäedullisesti. Vanha torni oli vesitilavuudeltaan 1&nbsp;000&nbsp;m³ ja rakennettu 1973. Torni oli elementtirakenteinen MJ-vesitorni.

## Lähteet
* 

### Viitteet
Joakim Hedqvist

**Joakim Hedqvist** (s. 22. marraskuuta 1977) on ruotsalainen jääpalloilija. Hän edustaa Ruotsin Elitserienissä pelaavaa IFK Vänersborgia. Hedqvist on tunnettu urallaan todella kovasta laukauksesta.

Hedqvist pelasi kasvattajaseurassaan Brobergs IF:n edustusmiehistössä seitsemän ensimmäistä Ruotsin pääsarjakautta vuoteen 2000. Sen jälkeen hän pelasi sen jälkeen vuoteen 2008 mennessä Edsbyns IF:n ja Brobergs IF:n riveissä. Syksyllä 2008 hän siirtyi Venäjän Superliigaan Krasnogorskin Zorkin riveihin, mutta palasi kesken kauden takaisin Ruotsiin.

Palattuaan Elitserieniin keväällä 2009 hän on edustanut aiempia seurojaan eli Edsbyniä ja Brobergia ennen kuin siirtyi kesken kauden syksyllä 2011 IFK Vänersborgin riveihin.

Keväällä 2009 Hedqvist edusti Ruotsia MM-kisoissa, joissa ruotsalaiset saivat kultaa. Hedqvist oli yhdessä Venäjän Jevgeni Ivanuškinin kanssa vuoden 2009 MM-kisojen maalintekijätilaston ykkösnimi 14 maalilla.

## Saavutukset
**Maajoukkueessa**
* MM-kultaa: 2009

**Seurajoukkueissa**
* Ruotsin mestari: 2005, 2006, 2007 ja 2008.

**Henkilökohtaisesti**
* Elitserienin maalitekijätilaston runkosarjan kakkonen: 2007, 2008, 
* Elitserienin maalitekijätilaston runkosarjan kolmonen: 2014
* MM-kisojen jaettu maalikuninkuus: 2009 (14 maalia)

## Lähteet
*International Bandy Database
*IFK Vänerborg Passning: Jocke trivs in Vänersborg - Känner mig som hemma, 24.1.2012

### Viitteet
Michiel Huisman

**Michiel Huisman** (s. 18. heinäkuuta 1981 Amstelveen) on alankomaalainen näyttelijä ja muusikko. Hän on näytellyt muun muassa televisiosarjoissa *[[Treme]]* (2010–2013), *[[Nashville (televisiosarja)|Nashville]]* (2012–2014) ja *[[Orphan Black]]* (2014–2015). Hän on esittänyt Daario Naharista yhdysvaltalaisessa televisiosarjassa *[[Game of Thrones]]* neljännestä kaudesta kuudenteen tuotantokauteen. Huisman palkattiin samaa hahmoa kolmannella kaudella näytelleen Ed Skreinin tilalle.

## Valikoitu filmografia
### Elokuvat
* *[[Black Book]]* (2006)
**[[Nuori Victoria]]* (2009)
**[[World War Z]]* (2013)
**[[Wild – Villi vaellus]]* (2014)
**[[The Invitation]]* (2015)
**[[The Age of Adaline]]* (2015)
**[[The Ottoman Lieutenant]]* (2017)
**2:22* (2017)

### Televisiosarjat
* *[[Treme]]* (2010-2013)
**[[Nashville (televisiosarja)|Nashville]]* (2012-2014)
**[[Orphan Black]]* (2014-2015)
**[[Game of Thrones]]* (2014-2016)
**[[The Haunting of Hill House]]* (2018)
**[[The Flight Attendant]]* (2020)
*

## Aiheesta muualla
*
Luettelo Yhdysvaltain presidenttien ulkomaanmatkoista (1950–1960-luvut)

Tämä on **luettelo Yhdysvaltain presidenttien ulkomaanmatkoista 1950-1960**. Luettelossa on Dwight D. Eisenhowerin (1953–1961), John F. Kennedyn (1961–1963) ja Lyndon B. Johnsonin (1963–1969) ulkomaanmatkat.

## Dwight D. Eisenhowerin ulkomaanmatkat
Dwight D. Eisenhower teki presidenttikaudellaan 37 ulkomaanmatkaa.


Franco eisenhower 1959 madrid.jpg|Eisenhower ja Generalissimus Francisco Franco Madridissa vuonna 1959.
File:Indo US.jpg|Eisenhower ja Intian pääministeri Jawaharlal Nehru Intian parlamentin edessä New Delhissä vuonna 1959.
File:Eisenhower visits Taiwan (June 1960).jpg|Eisenhower ja Tšiang Kai-šek Taipeissa vuonna 1960.


## John F. Kennedyn ulkomaanmatkat
John F. Kennedy teki presidenttikaudellaan 16 ulkomaanmatkaa.


File:KFC-019-009-p0011.jpg|Kennedy ja Neuvostoliiton johtaja Nikita Hruštšov Wienissä vuonna 1961.
File:Queen Elizabeth and Prince Philip host Queen's Dinner for President and Mrs. Kennedy.jpg|Kennedy, Jacqueline Kennedy, kuningatar Elisabet II ja prinssi Philip Buckinghamin palatsissa vuonna 1961.
File:President and Mrs. Kennedy in Mexico City, 30 June 1962.jpg|Kennedy Méxicossa vuonna 1962
JFK speech lch bin ein berliner 1.jpg|Kennedy puhumassa Länsi-Berliinissä vuonna 1963
File:MontiniKennedy.jpg|Kennedy ja paavi Paavali VI Vatikaanissa vuonna 1963


## Lyndon B. Johnsonin ulkomaanmatkat
Lyndon B. Johnson teki presidenttikaudellaan 27 ulkomaanmatkaa.


VietnamkriegPersonen1966.jpg|Johnson, Etelä-Vietnamin presidentti Nguyễn Văn Thiệu ja Etelä-Vietnamin pääministeri Nguyễn Cao Kỳ Saigonissa vuonna 1966
CongressBuilding SEATO.jpg|Johnson SEATO-maiden kokouksessa Manilassa vuonna 1966. Keskellä Filippiinien presidentti Ferdinand Marcos valkoinen paita yllään.
File:President Lyndon B. Johnson at the Vatican with Pope Paul VI, 12-23-1967 - NARA - 192507.tif|Johnson ja paavi Paavali VI Roomassa vuonna 1967
File:President Lyndon B. Johnson meets with President Ayub Khan.jpg|Johnson ja Pakistanin presidentti Ayub Khan Karachissa vuonna 1967


## Lähteet
Akepa

**Akepa** (*Loxops coccineus*) on peippojen heimoon kuuluva varpuslintu. Se on kotoperäinen laji, jota tavataan vain Havaijisaarilla.

## Koko ja ulkonäkö
Akepa on 10 senttimetriä pitkä. Koiras on kirkkaan punaoranssi, ja sen siivet ja perä ovat tummemmat. Naaras on harmaanvihreä, ja sen rinta on keltaoranssi.

## Levinneisyys ja elinympäristö
Akepaa tavataan Havaijin saarella kolmella alueella. Sen elinympäristöä ovat metsät, jotka sijaitsevat 1&nbsp;100–2&nbsp;100 metrin korkeudessa. Lajin ravintoa ovat hyönteiset ja hämähäkit.

Akepan nimialalajin (*Loxops coccineus coccineus*) populaatioksi on arvioitu 14&nbsp;000 yksilöä, ja sen kaksi muuta alalajia on kuollut sukupuuttoon. Lajin kanta on laskussa.

Akepa on luokiteltu erittäin uhanalaiseksi, koska sen levinneisyysalue on hyvin pieni ja sirpaloitunut. Hakkuut ja maatalouden leviäminen ovat vähentäneet lajin elinympäristöjen määrää.

## Lähteet
Fritz Hartwieg

**Fritz Hartwieg** (3. syyskuuta 1877 Braunschweig – 25. joulukuuta 1962 Braunschweig) oli saksalainen hyönteistieteilijä, oikeustieteen tohtori ja paikallisen hallintotuomioistuimen jäsen.

Hartwieg tutki ja keräsi perhosia erityisesti Braunschweigin seudulla, mutta myös laajemmin Saksan ja Itävallan alueella, kuten esimerkiksi Alpeilla. Hän alkoi tehdä säännöllisiä tutkimuksia ja muistiinpanoja havaitsemistaan perhosista vuonna 1904. Tämän ohella hän keräsi laajan, yli 23&nbsp;000 yksilöä käsittäneen perhoskokoelman. Niiden pohjalta hän julkaisi tärkeimmän tieteellisen artikkelinsa, *Schmetterlingsfauna des Landes Braunschweig* vuonna 1930. Nykyään kokoelmat ovat Braunschweigin luonnonhistoriallisen museon hallussa, jossa hän usein myös luennoi perhosista. Hartwieg kuoli pitkän sairauden jälkeen joulukuussa 1962.

## Lähteet
Ösmon kirkko

**Ösmon kirkko** on Ruotsissa Nynäshamnin kunnan Ösmon taajamassa sijaitseva kirkkorakennus. Se sijaitsee korkean harjun huipulla ja sitä ympäröi hyvin säilynyt vanha pitäjän keskusta. Rakennustyöt aloitettiin 1100-luvulla, mutta 1300- ja 1400-lukujen aikana rakennus sai nykyisen ulkonäkönsä. Kuori rakennettiin 1716. Sisätiloissa on 1400-luvulla tehtyjä kalkkimaalauksia, jotka ovat Peter Målaren ja hänen oppilaansa Albertus Pictorin tekemiä. Kellotapuli on rakennettu vuonna 1794 ja päällystetty laudoilla 1800-luvulla. 

## Lähteet
* Stockholms läns museum: Ösmo kyrka 

## Aiheesta muualla

* Kirkon esittely Nynäshamnin kunnan sivuilla  
* Bebyggelseregistret
Arnos Groven metroasema

**Arnos Grove** on Lontoon metron asema Enfieldissä, Lontoossa. Se on Piccadilly-linjalla, Oyster-vyöhykkeellä 4. Charles Holdenin suunnittelema, vuonna 1932 valmistunut asema on ollut suojeltu rakennus vuodesta 1971.

## Historia
Asema avattiin 19. syyskuuta 1932 Piccadilly Linen laajennuksen ensimmäisen osan pohjoisimpana asemana. Se oli pääteasema ennen linjan jatkamista Oakwoodiin 13. maaliskuuta 1933. Aseman nimi päätettiin julkisessa keskustelussa: vaihtoehtoina olivat Arnos Grove, Bowes Road ja Southgate.

## Asemarakennus

Kuten muut Charles Holdenin suunnittelemat Piccadilly Linen jatkeen asemat, Arnos Grove on tyyliltään modernin eurooppalainen. Rakennus suunniteltiin käyttäen yksinkertaisia geometrisiä kuvioita, ja rakennusmateriaaleina olivat tiili, lasi ja teräsbetoni. Matalan, yksikerroksisen rakennuksen keskeltä nousee pyöreä lipunmyyntiaula, jossa on betoninen tasakatto. Rakennuksessa on vaikutteita Gunnar Asplundin suunnittelemasta Tukholman kaupunginkirjastosta. Asemahallin keskellä on käytöstä poistettu lipunmyyntitoimisto, jossa on näyttely asemasta ja Piccadilly-linjasta.

## Asema nykyään
Aseman läpi kulkee kolmet rinnakkaiset raiteet. Raiteiden välissä on kaksipuoliset laiturit. Uloimpia laitureita (laiturit 1 ja 4) käyttävät yleensä Cockforstersiin menevät junat, ja sisimpiä (laiturit 2 ja 3) Lontoon keskustaan menevät junat sekä junat, joiden pääteasema Arnos Grove on.

## Onnettomuudet
* 11. elokuuta 1948 juna suistui raiteiltaan asemalla, kun etu- ja takateli lähtivät vaihteesta eri raiteille.

## Fiktiossa
Asemarakennus esiintyy ''Hercule Poirot'' -televisiosarjan jaksossa "Ampiaispesä" nimellä Marble Hill.

## Lähteet

## Aiheesta muualla

* London Transport Museumin valokuvakokoelma
** Rakenteilla oleva asema vuonna 1932 
** Asema avaamisen jälkeisenä päivänä vuonna 1932 
** Asemalaiturit vuonna 1932 
** Lipunmyyntitoimisto vuonna 1932 
* Aseman kolmiulotteinen Google Earth -malli
Killing Me Softly

**Killing Me Softly** voi tarkoittaa ainakin seuraavia:

* ”Killing Me Softly with His Song”, Charles Foxin säveltämä ja Norman Gimbelin sanoittama kappale, jota monet artistit ovat esittäneet; Juha Vainion suomentamana nimellä ”Jokainen päivä on liikaa”
* *[[Killing Me Softly (romaani)|Killing Me Softly]]*, Nicci Frenchin romaani vuodelta 1999
* *[[Killing me softly – kuolema hiljaisuudessa]]* (*The Soft Kill*), Eli Cohenin ohjaama elokuva vuodelta 1994
* *[[Jokainen päivä on liikaa (elokuva)|Jokainen päivä on liikaa]]* (*Killing Me Softly*), Stephen Whittakerin ohjaama brittiläinen televisioelokuva vuodelta 1995
* *[[Pimeyden syli]]* (*Killing Me Softly*), Chen Kaigen ohjaama elokuva vuodelta 2002

## Katso myös
* *[[Killing Them Softly]]*, rikoselokuva vuodelta 2012.
Torön kirkko

**Torön kirkko** on Ruotsissa Nynäshamnin kunnassa sijaitseva kirkkorakennus. Se on esimerkki pienistä jumalanpalvelustiloista, joita on rakennettu harvaan asuttuihin saaristoseurakuntiin. 1600-luvun lopussa Herrhamran säterin omistajan pyynnöstä Toröön saatiin oma pappi ja samalla tuli ajankohtaiseksi rakentaa uusi tila jumalanpalveluksia varten vanhemman kappelin tilalle. Nykyinen kirkko on rakennettu hirsistä todennäköisesti vuonna 1699. Se vahingoittui venäläisten hyökkäysten aikana 1719 ja rahapulan takia sitä ei voitu korjata ennen kuin 1738, jolloin rahat oli kerätty kolehdilla. Kirkko rapattiin vuonna 1849, ikkunat saivat nykyisen muotonsa remontin yhteydessä 1880 ja sisustusta modernisoitiin 1930.

## Lähteet
* Stockholms läns museum: Torö kyrka 

## Aiheesta muualla

* Bebyggelseregistret
Nelson (Uusi-Seelanti)

**Nelson** () on kaupunki Tasmaninlahden pohjukassa Uuden-Seelannin Eteläsaaren pohjoispäässä. Nelson sijaitsee lähellä Etelä- ja Pohjoissaarta erottavaa Cookinsalmea ja maan pääkaupunkia Wellingtonia salmen rannalla Pohjoissaaren puolella.

Kaupungin noin 50&nbsp;000 asukkaasta kymmenisen prosenttia on maoreja.

Maorit ovat asuneet alueella 1300-luvulta asti ja tunsivat paikan nimellä Whakatū. Eurooppalaiset valitsiva Nelsonin asutuspaikaksi vuonna 1841 hyvän luonnonsataman ja läheisen hedelmällisten tasankojen takia. 

## Lähteet

## Aiheesta muualla
Pertunmaan kirkko

**Pertunmaan kirkko** on Mäntyharjun Pertunmaalla sijaitseva rakennusmestari Matti Vihosen piirustusten mukaan vuonna 1929 rakennettu puinen lyhytsakarainen tornillinen ristikirkko. Se kuului alun perin Pertunmaan seurakunnalle, mutta vuonna 2016 kirkosta osa Mäntyharjun seurakuntaa ja se nimettiin Pertunmaan kappeliseurakunnan kirkoksi. Kirkon pinta-ala on 400 neliömetriä, ja siinä on istumapaikkoja 400 hengelle. Kirkko rakennettiin osin paikalle siirretyistä Hartolan vanhan kirkon hirsistä ja samaan muotoon. Siirto tapahtui talkoohengessä hevosilla, kuormia tuli 300. Saarnastuolin kuljetti talollinen Johan Abel Tuomaala.  Torni on rakennettu Hartolan kirkon kellotapulista, mutta eri muotoisena. Se on kolmikerroksinen ja ylhäällä on telttakattoinen lyhty. Kirkon kaksi kelloa on saatu Mikkelin entisestä venäläisestä sotilaskirkosta 1924. Kirkossa on päistään pyöristetyt ikkunat ja rakennuksen kulmissa on pilasterit, ulkokatot ovat satulakattoja. Sisäkatteena on lautaholvi, sisäseinät ovat hirsipinnalla. Kirkkoa korjattiin 1958. Alttaritaulun *Jeesus siunaamassa lapsia* on maalannut Albert Carlsson. 

Arkkitehti Alvar Aalto laati vuonna 1925 kaksikin suunnitelmaa Pertunmaan kirkosta, joita ei kuitenkaan toteutettu. Hartolan seurakunta lahjoitti vuosina 1684–1693 rakennetun vanhan kirkkonsa ja kellotapulinsa pertunmaalaisille. Rakennukset tuotiin purettuina Pertunmaalle vasta vuosien päästä, vuoden 1927 lopussa ja 1928 alussa, hartolalaisen kirjailija Maila Talvion vastustuksesta huolimatta. Puretuista hirsistä ja Pertunmaalle 1907 rakennetusta väliaikaisena kirkkonakin toimineesta rukoushuoneesta tehtiin ristikirkko niin, että rukoushuone muodosti kirkon poikkilaivan. Ennen nykyistä väriä kirkko on ollut keltainen. 

Kirkon 15-äänikertaiset urut valmisti Urkurakentamo Tuomi vuonna 1982.

## Lähteet

## Aiheesta muualla

* Mäntyharjun seurakunta: Pertunmaan kirkko
Pia Lohikoski

**Pia Marjaana Lohikoski** (s. 5. syyskuuta 1977 Vantaa) on suomalainen poliitikko ja kansalaisaktivisti, joka on toiminut Vasemmistoliiton kansanedustajana vuodesta 2023 lähtien. Hän on ollut myös Vasemmistoliiton puoluevaltuuston puheenjohtaja.

## Elämä
Lohikoski on koulutukseltaan valtiotieteiden maisteri.

Kansalaisjärjestökentällä Pia Lohikoski on ollut mukana organisoimassa Antifa-liikettä. Hän oli mukana perustamassa globaalia oikeudenmukaisuutta ajavaa Attacia Suomeen sekä järjesti bussikuljetuksia antikapitalistiseen mielenosoitukseen Göteborgiin 2000-luvun vaihteessa. Pia Lohikoski oli järjestämässä Suomen lähihistorian suurimpia mielenosoituksia, kun Ei Iskua Irakiin -verkosto kokosi kymmeniä tuhansia ihmisiä liikkeelle useina päivinä Irakin sodan syttyessä.

Lohikoski valittiin puoluekokouksessa 2016 vasemmistoliiton puoluevaltuuston puheenjohtajaksi. Sitä ennen hän oli toiminut puoluevaltuuston varapuheenjohtajana.

Kuntatasolla Lohikoski on Keravan vasemmistoliiton valtuustoryhmän puheenjohtaja, kolmannen kauden kaupunginvaltuutettu ja kaupunginhallituksen jäsen.

Lohikoski valittiin vuoden 2019 eduskuntavaaleissa kansanedustajaksi eduskuntaan Uudenmaan vaalipiiristä 2 544 äänellä. Lohikoski toimi naiskansanedustajien verkoston varapuheenjohtajana.

Eduskuntavaaleissa 2023 Lohikoski sai 2&nbsp;550 ääntä ja jäi ensimmäiselle varasijalle. Hän nousi takaisin eduskuntaan vuonna 2024 kansanedustaja Jussi Saramon tultua valituksi Euroopan parlamenttiin.

## Näkemykset
### Arvot
Lohikoski sijoittuu vaalikonevastausten perusteella vasemmistoon.  *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Lohikosken näkemykset ilmentävät liberaalivihreyttä (GAL). HS:n vaalikoneeseen Lohikosken antamissa näkemyksissä korostuu voimakkaimmin vasemmistolaiset ja liberaalivihreät mielipiteet.

### Seksuaali- ja sukupuolipolitiikka
Lohikoski on allekirjoittanut Setan ehdokasitoumuksen eduskuntavaaleissa 2019. Ehdokassitoumuksen allekirjoittajana Lohikoski on sitoutunut tukemaan sukupuoli- ja seksuaalivähemmistöjen tavoitteita eduskuntatyössään, vastustamaan syrjintää ja vihapuhetta sekä edistämään näiden ryhmien osallistumista päätöksentekoon.

### Uskonto ja kirkko
Lohikoski ei usko Jumalaan tai muihin korkeampiin voimiin. Lohikoski on vaatinut uskonnotonta maailmankatsomusta edustavan vaihtoehtotilaisuuden virallistamista valtiopäivien avajaisjumalanpalveluksen rinnalle. Kirkkojen yhteiskunnalliseen asemaan liittyen Lohikoski kannattaa evankelis-luterilaisen ja ortodoksisen kirkon verotusoikeuden poistamista sekä hautaustoimen siirtämistä julkisen sektorin hoidettavaksi. Hän kannattaa myös uskonnonopetuksen korvaamista kaikille yhteisellä katsomusaineella, poistaen uskonnolliset tilaisuudet koulujen toiminnasta. Hänen mielestään vapaapäivien säätämisellä ei tule olla yhteyttä kirkkolakiin.

Lohikoski kieltäisi poikien ympärileikkauksen ja eläinten rituaaliteurastukset, mutta sallisi musliminaisille huivin käytön työpaikalla.

## Vaalimenestys

## Teokset
*  Sarja: Väki Voimakas 21
* 
* 

## Lähteet

## Aiheesta muualla
* Pia Lohikosken kotisivut
Pahan ajan apokalypsi

**Pahan ajan apokalypsi** on Mikko Herrasen toinen sooloalbumi.

Albumi poikkeaa edellisestä albumista siten että albumissa on kuultavissa myös räppiä kappaleella "Maailma on muovia", jonka Mikko teki Kesäsedän kanssa. Suurin osa albumin kappaleista on kuitenkin Mikon käsialaa.  

Albumi debytoi Suomen virallisen listan sijalla 35.

## Kappaleet

Kaikki kappaleet kirjoittanut Mikko Herranen ellei tosin mainita. 

#
#
#
#
#
#
#
#
#
#
#

## Arvostelut
* Imperiumi.net: 8+/10
* Kaaoszine.fi: 8.5/10
* V2.fi: 

## Lähteet

## Aiheesta muualla
* Pahan ajan apokalypsi discogs.com -sivustolla
Leppävirran silta

**Leppävirran silta** on Saviveden ja Unnukan välisen Leppävirran ylittävä teräsbetoninen kaarisilta Leppävirran kunnassa Pohjois-Savossa. Silta valmistui vuonna 1965 ja se on viimeinen silta, jonka professori Ossian Hannelius suunnitteli. Hannelius oli jo jäänyt eläkkeelle professorin virastaan mutta jatkoi lempiharrastuksensa eli käytännön siltasuunnittelun parissa. Sillan jänneväli on huomattavan pitkä, ja silta on myös korkea – se ylittää Saimaan syväväylän Varkaus–Kuopio-osuuden ja oli valmistuessaan Suomen korkein kaarisilta. Sillan yli johtaa seututie 534.
__NOTOC__
## Rakentaminen
Ennen kaarisillan rakentamista Leppävirran ylitys tapahtui kapeaa puista kääntösiltaa pitkin. Uuden alituskorkeudeltaan 22-metrisen sillan tarkoitus oli helpottaa vesiliikennettä syväväylällä ja myös maantieliikennettä Soisalon kautta Joensuuhun ja Savonlinnan seudulle. Sillan rakentaminen alkoi 15. tammikuuta 1963, ja kevään 1963 aikana ehdittiin jo valaa muun muassa sillan kaarien kantapisteiden kohdalle järeät pilarit, jotka kannattaisivat sillan ylärakennetta eli ajorataa. Työt jouduttiin keskeyttämään 1. kesäkuuta 1963, koska syväväylän Kuopioon johtavalle osuudelle päätettiin vaatia kolme metriä korkeampi alituskorkeus kuin alun perin suunniteltiin eli 25 metriä. Hannelius laati uuden siltasuunnitelman. Rakennustöitä voitiin jatkaa 1. maaliskuuta 1964. Hannelius vastasi myös sillan telineiden suunnittelusta; puurakenteiset telineet oli tuettu niin, että väylää voitiin työn aikana käyttää tukinuittoon. Molemmilla rannoilla oli betoniasema ja torninosturi. Silta haluttiin saada valmiiksi mahdollisimman pian, ja telineitä koottiin kummallakin rannalla valmiiksi elementeiksi – tämä paransi myös työturvallisuutta. Silta saatiin valmiiksi elokuussa 1965.

## Mitat
Leppävirran sillan kokonaispituus on 209,67 metriä ja hyötyleveys eli kaiteiden sisäpuolinen etäisyys 10 metriä. Teräsbetonikaarien jännemitta on 86,67 metriä ja kaaren nuolikorkeus eli kaaren laen etäisyys kantoja yhdistävästä linjasta on 25,6 metriä. Kaaren lisäksi sillassa on molemmilla sivuilla yhteensä yhdeksän muuta jännettä: Leppäsalon saaren puolella kolme, pituudeltaan 12, 15 ja 12 metriä ja Leppävirran keskustan puolella kuusi, niiden pituudet ovat 12 metriä, neljä 15 metristä ja 12-metrinen. Rakennuskustannukset olivat 2,95 miljoonaa markkaa.

Leppävirran sillan peruskorjaus valmistui vuonna 2011.

## Lähteet
* 

### Viitteet
Jatkuvasti maailmaa pelastamaan kyllästynyt supersankari

__NOTOC__
**Jatkuvasti maailmaa pelastamaan kyllästynyt supersankari** on vuonna 2002 ilmestynyt Kuusumun Profeetan viides studioalbumi ja yhtyeen toinen suomenkielinen julkaisu. Levy sai kriitikoilta hyvän vastaanoton. Vuonna 2012 verkkomedia Nuorgam valitsi sen avauskappaleen *Ei aurinko milloinkaan laske* 2000-luvun kotimaiset pop-helmet -listalleen sijalle 30. 

Albumin kansitaiteesta vastasivat Herra Ylppö ja Jussi Lehtisalo. 

## Kappaleet
# 
# 
# 
# 
# 
# 
# 
# 
# 
# 
# 

## Muusikot
;Kuusumun Profeetta
* Mika Rättö – laulu, kosketinsoittimet, kitara, huuliharppu
* Teemu Majaluoma – kitara, laulu
* Mikko I. Elo – basso, kitara
* Veli Nuorsaari – rummut
* Daniel Finley – lyömäsoittimet, mandoliini
* Irina Niemelä – saksofoni 

;Vierailijat
* Elli Keltto – taustalaulu
* Emmi Sydänmaa – taustalaulu
* Ilana Vähätupa – taustalaulu
* Maija Sundell – viulu
* Kristian Wetterstrand – sello
* Samuli Peltoniemi – trumpetti

## Arvostelut
* Desibeli.net: 
* Soundi: 
* Tamperelainen: 

## Lähteet
*KUUSUMUN PROFEETTA: JATKUVASTI MAAILMAA PELASTAMAAN KYLLÄSTYNYT SUPERSANKARI Finnmusic.

### Viitteet
Varkaiden kaupunki

**Varkaiden kaupunki** () on yhdysvaltalaisen kirjailija-käsikirjoittaja David Benioffin kirjoittama historiallinen romaani. Se sijoittuu toisen maailmansodan aikaiseen Leningradiin, missä kaksi nuorta miestä saavat tehtäväkseen hankkia NKVD-upseerille rasiallisen kananmunia saksalaisten piirittäessä kaupunkia.

## Juoni
17-vuotias Lev Beniov jää sotilaspoliisien vangiksi Leningradin piirityksen ensimmäisenä talvena. Hän luulee joutuvansa teloitetuksi, mutta saa yhdessä rintamakarkuri Koljan kanssa mahdollisuuden välttyä pikaiselta rangaistukselta. NKVD:n eversti Gretsko antaa kaksikolle tehtäväksi etsiä tusinan kananmunia tyttärensä hääkakkua varten. Tehtävä tuntuu miehitetyssä kaupungissa lähes mahdottomalta, mutta he kuitenkin lupaavat hankkivansa munat käskyn mukaisesti vain viidessä päivässä.

## Vastaanotto
*Varkaiden kaupunki* sai kriitikoilta hyvän vastaanoton. Varsinkin *San Francisco Gaten* Jesse Berrett ja *[[The New York Times]]in* Boris Fishman pitivät kirjasta. *[[Entertainment Weekly]]n* Jennifer Reese antoi sille arvosanaksi A- ja kirjoitti: ”Kuuntelemalla tarkasti – ja keksimällä loput – Benioff on saanut aikaan hauskan, surullisen ja kiehtovan romaanin.”

Romaanilla oli myös suuri vaikutus post-apokalyptiseen videopeliin *[[The Last of Us]]* (2013). Pelin ohjannut Bruce Straley sanoi: ”On hienoa inspiroitua [...] oikeista asioista. *Varkaiden kaupunki* on uskomaton kirja. Kaikkien tulisi lukea se.”

## Lähteet
Holma (Hiittinen)

**Holma** on saari ja kylä Kasnäsin länsipuolella Kemiönsaaren kunnassa. Aiemmin saari oli osa Hiittisten kuntaa ja myöhemmin se kuului Dragsfjärdin kuntaan. Noin 203 hehtaarin kokoisella saarella asuu ympärivuotisesti yhdeksän ihmistä. Yhteysalus m/s Stella kulkee säännöllisesti saarelle.

Holman asutus on keskittynyt saaren eteläosaan Byvikenin rannalle. Saaren rannoilla on muutamia kesäasuntoja, mutta sen sisäosat ovat lähinnä metsää. Keskelle saarta on raivattu peltoaukea ja saaren pohjoisosassa on suoalue Stormossen. Holma on ollut asutettuna kauan. Nykyinen kyläasutus on peräisin ainakin 1570-luvulta. Saaren asukkaiden elikeinoina ovat kalastus ja matkailu. 

## Lähteet
McLeod Russel

**McLeod Russel** tai **McLeod Russel India Ltd** on Intian Kalkutasta kotoisin oleva, teealan keskisuuri yritys. Tämän maailman suurimman teeviljelijän toimintahistoria alkaa vuodesta 1869. Yrityksen osakkeet noterataan sekä Bombayn pörssissä (Mumbai, BSE) että Intian kansallisessa pörssissä (Mumbai, NSE).  Yhtiön teestään saama hinta ja osakkeen arvostus vaihtelee voimakkaasti säästä riippuvien suurten tuottajamaiden teesatojen mukaan. Yrityksen nykyinen nimi McLeod Russel India Ltd otettiin käyttöön helmikuussa 2005. Yritys on hankkinut yritysostoin useita uusia teeviljelmiä 2000-luvulla ja näin noussut maailman suurimmaksi teeviljelijäksi.

McLeod Russelin teeviljelmät sijaitsevat Intian Assamin ja Länsi-Bengalin osavaltioissa, Vietnamissa, Ugandassa ja Ruandassa. Vuosittain se tuottaa noin 100 miljoonan kilogrammaa teetä. Tämä on noin kaksi prosenttia maailman vuotuisesta teetuotannosta. Pääosa yhtiön tuotannosta on CTC-menetelmällä tehtyä rikottua mustaa teetä, mutta osa Intian Assamin ja Vietnamin viljelmien mustasta ja Vietnamin vihreästä teestä valmistetaan ortodoksisella tuotantotavalla. McLeod Russelilla on useita vastuulliseen tuotantoon liittyviä sertifiointeja, esimerkiksi Reilun kaupan (FLO) ja Rainforest Alliancen hyväksyntä. 

Teeviljelyn ohella yritys valmistaa asiakkailleen teesekoituksia Intian ja Dubain teesekottamoissaan. Yrityksellä on toimistot Intian ohella Yhdistyneessä kuningaskunnassa, Dubaissa ja Kenian Mombasassa. 

Yhtiö on osallistunut Pohjois-Intiassa myös öljyjatropan viljelyyn biodieselin raaka-aineeksi.

## Lähteet

## Aiheesta muualla
* Global tea prices to rise on scanty rainfall in India (23.3.2015)  (economictimes.indiatimes.com)
* Arijit Ghosh and Thomas Kutty Abraham, 14.5.2010: World’s Biggest Tea Grower Plans ‘War Chest’ for Acquisitions  (bloomberg.com)
Johan Esplund

**Johan Per Bertil Esplund** aik. Andersson (s. 22. tammikuuta 1983 Örebro) on ruotsalainen jääpalloilija. Hän edustaa Ruotsin Elitserienissä pelaavaa Gripen Trollhättan BK:ta.

Esplund aloitti pääsarjauransa Lidköpingin Villassa 17-vuotiaana syksyllä 2001.  Villassa hän pelasi seuraavat neljä kautta nousten joukkueen keskeiseksi hahmoksi ennen siirtymistään Venäjän Superliigaan.

Esplund pelasi kolmeen otteeseen Venäjän Superliigassa. Ensimmäisen kerran hän siirtyi Venäjälle Krasnogorskin Zorkin riveihin syksyllä 2005 kahdeksi kaudeksi. Uudelleen yhden Villa-vuoden jälkeen hän siirtyi uudelleen Venäjälle syksyllä 2008 Dynamo Kazanin riveihin. Kolmannen kerran Esplund pelasi Venäjällä syksystä 2011 lähtien kaksi kautta uudelleen Zorkin riveissä. Kaikkiaan Esplund pelasi Venäjällä viisi kautta.

Venäjältä palattuaan Esplund teki hieman yllättäen sopimuksen Villan kovan kilpailijan Västeråsin kanssa. Västerås-aikaa kesti kaksi kautta, joista jälkimmäisenä eli keväällä 2015 Esplund oli voittamassa ensimmäistä kertaa urallaan Ruotsin mestaruuden. Pian sen jälkeen maaliskuussa 2015 hän ilmoitti siirtyneensä takaisin Lidköpingin Villaan. Villa-uraa kesti kaikkiaan viisi kautta eli 2015-2020, jona aikana hän saavutti toisen Ruotsin mestaruuden keväällä 2019 ja kaksi kertaa hopeaa eli keväällä 2016 ja 2020. Sen jälkeen hän siirtyi 2-vuotisella sopimuksella Tukholman AIK:n riveihin samaan aikaan toisen Villa-ikonin eli Daniel Anderssonin kanssa. ja oli heti keväällä 2021 loppuottelussa häviten edelliselle seuralleen Villalle. Kesällä 2021 Esplund ilmoitti purkavansa AIK-sopimuksen ja siirtyvänsä Allsvenskanissa pelanneen Gripen Trollhättan BK:n riveihin. Gripen nousikin kauden 2022 päätteeksi Elitserieniin.

Esplund on pelannut kaikkiaan 11 MM-kisat ja saavuttanut niissä neljä maailmanmestaruutta. Menestyksekkään uransa ja vuoden 2014 saavutusten perusteella Edlund nimettiin jääpallon vuoden pelaajaksi. 

## Saavutukset
**Maajoukkueessa**
* 4 MM-kultaa: 2005, 2009,  2010 ja 2012, 
* 6 MM-hopeaa: 2006, 2007, 2008, 2011, 2013, 2015 ja 2019.

**Seurajoukkueissa**
* Ruotsin mestari kaksi kertaa: 2015 Västeråsin riveissä ja 2019 Villa Lidköpingin riveissä,
* Ruotsin mestaruushopeaa kolme kertaa: 2016 ja 2020 Villan riveissä ja 2021 AIK:n riveissä,
* Venäjän mestaruushopeaa kaksi kertaa: 2007 ja 2013 Zorkin riveissä, 
* Venäjän mestaruuspronssia kaksi kertaa: 2009 Dynamo Kazanin ja 2012 Zorkin riveissä,
* Kolme Maailmancupin voittoa: 2012 Zorkin riveissä, 2014 Västerås SK:n riveissä ja 2018 Villan riveissä,
*Jääpallon Champions Cup 2011 ja 2012 Zorkin riveissä.

**Henkilökohtaisesti** 
* Ruotsin vuoden jääpalloilija: 2014 ja 2019
* Jääpallon Stor grabb, #236

## Lähteet
*International Bandy Database
*Esplund zorkin sivuilla  

### Viitteet
Lelu (albumi)

**Lelu** on Sannin toinen studioalbumi, joka julkaistiin 24. huhtikuuta 2015. Se debytoi Suomen virallisen listan ensimmäiselle sijalle, jolla se vietti kaksi viikkoa. Lelu pysyi albumilistalla yhteensä 65 viikkoa.

Albumin ensimmäinen single ”2080-luvulla” julkaistiin 13. helmikuuta 2015. Kappaleesta muodostui Sannin uran suurin hitti, sillä se nousi 13 viikon ajaksi Suomen soitetuimmaksi radiokappaleeksi sekä latauslistan ensimmäiseksi ja singlelistan kolmanneksi. Toinen single ”Pojat” menestyi huomattavasti heikommin sillä se nousi vain yhdeksi viikoksi singlelistan 11:nneksi ja radiosoitossakin sen paras sijoitus oli vain 68. sija. Kolmas single ”Supernova” julkaistiin kesäkuussa 2015.

## Kappaleet

## Arvostelut
* Helsingin Sanomat: 
* Ilta-Sanomat: 
* Keskisuomalainen: 
* Soundi: 

## Lähteet
HMS Gunhild

**HMS Gunhild** oli Ruotsin laivaston vuonna 1862 vesillelaskettu 2. luokan tykkivene.

## Valmistus
Alus laskettiin vesille 27. lokakuuta 1862 Bergsundin telakalta ja se otettiin palveluksen kesäkuussa 1863. Teräsrunkoinen alus oli varustettu kahdella mastolla, joihin oli mahdollista nostaa 279 neliömetrin purjeet.

## Palvelus
Vuosina 1866-1867 aluksen pääaseet korvattiin yhdellä 96 millimetrin tykillä ja lisäksi mastot poistettiin. Muutostöiden jälkeen alus luokiteltiin tykkiskuunertiksi ja sen miehistön tarve laski 31:een. Alus muutettiin vuonna 1898 käsimiina-alukseksi ja siitä tuli siten Ruotsin merivoimien ensimmäinen miinanraivaaja. Ensimmäisessä maailmansodassa alus miinanraivauksen lisäksi valvoi Ruotsin merialueen koskemattomuutta. Alus osui miinaan raivatessaan Skagenin edustalla olleita miinoja 24. syyskuuta 1918, jolloin aluksen upotessa seitsemäntoista miehistönjäsentä sai surmansa.

## Lähteet
*
*

### Viitteet
De Grasse

**De Grasse** voi merkitä seuraavia asioita:

*François Joseph Paul de Grasse (1722 - 1788), Ranskan laivaston amiraali kreivi de Grasse
*Joseph De Grasse (1873-1940) kanadalainen elokuvaohjaaja
*Neil deGrasse Tyson yhdysvaltalainen astrofyysikko
*Sam De Grasse (1875-1953) kanadalainen näyttelijä
*SS De Grasse ranskalainen matkustaja-alus, myöhemmin *Empress of Australia* ja *Venezuela*

;Ranskan merivoimien alukset
*FS De Grasse (1946), ilmatorjuntaristeilijä
*FS De Grasse (D612), Tourville-luokan hävittäjä

;Yhdysvaltain laivaston alukset
*USS De Grasse
*USS Comte de Grasse
HMS Hogland

**HMS Hogland** oli Ruotsin laivaston vuonna 1856 vesillelaskettu 2. luokan tykkivene.

## Valmistus
Alus tilattiin Motalan telakalta ja se laskettiin vesille vuonna 1856. Alus otettiin palveluksen vielä samana vuonna 27. lokakuuta. Puusta ja teräksestä valmistettu alus oli varustettu kahdella mastolla, joihin oli mahdollista nostaa 279 neliömetrin purjeet.

## Palvelus
Vuosina 1866-1867 aluksen pääaseet korvattiin yhdellä 96 millimetrin tykillä ja lisäksi mastot poistettiin. Muutostöiden jälkeen alus luokiteltiin tykkiskuunertiksi ja sen miehistön tarve laski 31:een. Alus poistettiin palveluksesta 19. maaliskuuta 1886, minkä jälkeen sitä käytettiin vartio- ja kuljetusaluksena.

## Lähteet
*
*

### Viitteet
What About Me

**What About Me** on Quicksilver Messenger Servicen albumi, joka julkaistiin vuonna 1970 levymerkillä Capitol Records. Levy nauhoitettiin yhdessä *[[Just for Love]]* -albumin kanssa.

## Kappaleet
Kaikki kappaleet säv. Jesse Oris Farrow jollei toisin mainita.
### A-puoli
# 
# 
# 
# 
# 

### B-puoli
# 
# 
# 
# 
# 

## Kokoonpano
* Dino Valenti – laulu, kitara, huilu, lyömäsoittimet
* John Cipollina – kitara, laulu, lyömäsoittimet
* Gary Duncan – laulu, kitara, basso, urut
* David Freiberg – basso, laulu, kitara
* Greg Elmore – rummut, lyömäsoittimet
* Nicky Hopkins – piano, kosketinsoittimet

### Sessiomuusikot
* Martin Fierro – huilu, altto- ja tenorisaksofoni
* Frank Morin – tenorisaksofoni
* Mark Naftalin – piano
* Pat O'Hara – pasuuna
* Jose Reyes – lyömäsoittimet, conga, laulu
* Ron Taormina – baritoni- ja sopraanosaksofoni

## Arviot
* Allmusic:  

## Aiheesta muualla
* ''What About Me'' discogs.com -sivustolla

## Lähteet
Puulaki

**Puulaki** on makeinen, jota tuotetaan lähinnä Isfahanissa Iranissa. Se on muodoltaan hyvin ohut levy ja läpimitaltaan kolikon luokkaa. Makeinen valmistetaan sokerista, vedestä ja valkoisesta viinietikasta sekä luontaisesta sahramiaromista, kuivatusta limetistä tai kaakaojauheesta. Se sulaa suussa pehmeän toffeen tavoin.

## Lähteet